জন গ্যাভিন

জন গ্যাভিন (; জন্ম: হুয়ান ভিনসেন্ত আপাব্লাসা জুনিয়র, ৮ এপ্রিল ১৯৩১ - ৯ ফেব্রুয়ারি ২০১৮) ছিলেন একজন মার্কিন অভিনেতা ও কূটনীতিক। তিনি ১৯৮১ থেকে ১৯৮৬ সাল পর্যন্ত মেক্সিকোতে মার্কিন যুক্তরাষ্ট্রের রাষ্ট্রদূত হিসেবে দায়িত্ব পালন করেন এবং ১৯৭১ থেকে ১৯৭৩ সাল পর্যন্ত স্ক্রিন অ্যাক্টরস গিল্ডের সভাপতি হিসেবে দায়িত্ব পালন করেন। তিনি আ টাইম টু লাভ অ্যান্ড আ টাইম টু ডাই (১৯৫৮) চলচ্চিত্রে অভিনয় করে সমাদৃত হন এবং বর্ষসেরা নবীন তারকা অভিনেতা বিভাগে গোল্ডেন গ্লোব পুরস্কার অর্জন করেন। এছাড়া তিনি ইমিটেশন অব লাইফ (১৯৫৯), স্পার্টাকাস (১৯৬০), সাইকো (১৯৬০), এবং থরোলি মডার্ন মিলি (১৯৬৭) চলচ্চিত্রে অভিনয়ের জন্য পরিচিত।

কর্মজীবন
গ্যাভিনের প্রথম সাফল্য আসে আ টাইম টু লাভ অ্যান্ড আ টাইম টু ডাই (১৯৫৮) চলচ্চিত্রে অভিনয়ের মধ্য দিয়ে। এরিক মারিয়া রেমার্কের উপন্যাস অবলম্বনে ডগলাস সার্ক নির্মিত ছবিটি দিয়ে তিনি সমালোচকদের দ্বারা প্রশংসিত হন। জঁ-লুক গদার সাহিয়ের দ্যু সিনেমায় এক নিবন্ধে তার প্রশংসা করেন। শিকাগো ডেইলি ট্রিবিউন লিখে, "তুলনামূলকভাবে নবাগত হিসেবে তিনি লক্ষণীয় রকম ভালো করেছেন।" দ্য নিউ ইয়র্ক টাইমস তাকে "সুদর্শন, বোকাটে যুবক যার কথা, ভাবভঙ্গি ও বোকাটে সংলাপ ক্ষেপণ হলিউডে প্রথমবার অভিনেতার হিসেবে কাজকে উৎরে গেছে।" লস অ্যাঞ্জেলেস টাইমস লিখে তিনি "অনুভূতি-প্রবণ, পছন্দনীয়" কাজ করেছেন। গ্যাভিন তার এই কাজের জন্য বর্ষসেরা নবীন তারকা অভিনেতা বিভাগে গোল্ডেন গ্লোব পুরস্কার অর্জন করেন।

আ টাইম টু লাভ অ্যান্ড আ টাইম টু ডাই ছবিতে অভিনয় শুরুর পূর্বে তিনি ডগলাস সার্কের আরেকটি চলচ্চিত্রে, ইমিটেশন অব লাইফ (১৯৫৯), একটি গুরুত্বপূর্ণ চরিত্রের জন্য নির্বাচিত হয়েছিলেন। তিনি এই চলচ্চিত্রে লানা টার্নারের বিপরীতে অভিনয় করেন। আ টাইম টু লাভ অ্যান্ড আ টাইম টু ডাই-এর মত এই ছবিটিও বক্স অফিসে সফলতা অর্জন করে এবং এই ছবিতে তার কাজের জন্য গ্যাভিন মোশন পিকচার এক্‌জিবিটদের ভোটে সবচেয়ে সম্ভাবনাময় নবাগত হিসেবে নির্বাচিত হন।

পরের বছর ইউনিভার্সাল পিকচার্স তাকে স্ট্যানলি কুবরিকের মহাকাব্যিক স্পার্টাকাস (১৯৬০)-এ গুরুত্বপূর্ণ পার্শ্ব চরিত্র জুলিয়াস সিজার ভূমিকায় কাজের সুযোগ দেয়। তিনি একই বছর অ্যালফ্রেড হিচককের মনস্তাত্ত্বিক থ্রিলার সাইকো (১৯৬০)-এ স্যাম লুমিস চরিত্রে অভিনয় করেন। দুটি চলচ্চিত্রই সমালোচনামূলক ও বাণিজ্যিকভাবে সফলতা লাভ করে।

ব্যক্তিগত জীবন
গ্যাভিন ১৯৫৭ সালে সিসেলি ইভান্সকে বিয়ে করেন। তারদের দুই সন্তান রয়েছে এবং তার বেভারলি হিলসে বসবাস করতেন। ১৯৬৫ সালে তাদের বিবাহ বিচ্ছেদ ঘটে। ১৯৬৭ সালে ইতালিতে নো রোজেস ফর রবার্ট চলচ্চিত্র নির্মাণকালে গ্যাভিন তার সহশিল্পী লুসিয়ানা পালুজ্জির সাথে প্রেমের সম্পর্কে জড়ান।

গ্যাভিন নিউমোনিয়ার জটিলতায় ২০১৮ সালের ৯ই ফেব্রুয়ারি ৮৬ বছর বয়সে ক্যালিফোর্নিয়ার বেভারলি হিলসে তার নিজ বাড়িতে মৃত্যুবরণ করেন। এছাড়া তিনি অনেকদিন ধরে লুকেমিয়ায় আক্রান্ত ছিলেন।

তথ্যসূত্র

বহিঃসংযোগ

 
 
 

১৯৩১-এ জন্ম
২০১৮-এ মৃত্যু
২০শ শতাব্দীর মার্কিন অভিনেতা
আইরিশ বংশোদ্ভূত মার্কিন ব্যক্তি
চিলীয় বংশোদ্ভূত মার্কিন ব্যক্তি
মেক্সিকান বংশোদ্ভূত মার্কিন ব্যক্তি
কোরীয় যুদ্ধে মার্কিন সামরিক কর্মকর্তা
ক্যালিফোর্নিয়ার রিপাবলিকান
মার্কিন চলচ্চিত্র অভিনেতা
মার্কিন টেলিভিশন অভিনেতা
মার্কিন মঞ্চ অভিনেতা
মার্কিন যুক্তরাষ্ট্রের নৌবাহিনীর কর্মকর্তা
মেক্সিকোতে মার্কিন যুক্তরাষ্ট্রের রাষ্ট্রদূত
লস অ্যাঞ্জেলেসের অভিনেতা
স্ট্যানফোর্ড বিশ্ববিদ্যালয়ের প্রাক্তন শিক্ষার্থী
স্ক্রিন অ্যাক্টরস গিল্ডের সভাপতি
হিস্পানিক ও লাতিন আমেরিকান অভিনেতা
গোল্ডেন গ্লোব পুরস্কার (বর্ষসেরা নবীন তারকা - অভিনেতা) বিজয়ী
লিউকিমিয়ায় মৃত্যু
নিউমোনিয়ায় মৃত্যু
মার্কিন অভিনয়শিল্পী-রাজনীতিবিদ
মেক্সিকান বংশোদ্ভূত মার্কিন অভিনেতা